Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 700/11/8803	Košice II, 29.2.2012
EEČ : 2-64-36-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: študent
Skutková veta:
	V trestnej veci vedenej proti obvinenému XXXXX, nar. XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi  podľa § 171 ods. 1 Trestného zákona, ku ktorému malo dôjsť na tom skutkovom základe, že
-v Košiciach dňa 18.10.2011 v čase okolo 15:40 hod. XXXXX XXXXX  bola zmocnenými orgánmi PZ SR pri kontrole nájdená u neho v plastovom igelitovom vrecúšku o rozmeroch 8x5cm vysušená rastlina rodu Cannabis (konope) v objeme 640 mg s obsahom viac ako 20 mg účinnej látky THC, ktorú mal pre vlastnú potrebu v množstve podľa znaleckého posudku minimálne v 2 (dvoch) obvykle jednorázových dávkach drogy, zaradenej do I. skupiny omamných a psychotropných látok v  zmysle Zákona 139/98 Z.z. o  omamných a  psychotropných látkach a  prípravkoch.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	podľa § 216 ods. 4 Trestného poriadku ukladám obvinenému aby sa v priebehu skúšobnej doby zdržal ačinnosti, ktorá viedla k spáchaniu prečinu.
Odôvodnenie:
Uznesením vyšetrovateľa OR PZ - OKP XXXXX sp. zn. ORP-2410/8-OEK-KE-2011  zo dňa 18.10.2011 bolo podľa § 199 ods. 1 Trestného poriadku začaté trestné stíhanie a  dňa 19.10.2011 podľa § 206 ods. 1 Trestného poriadku vznesené obvinenie XXXXX pre prečin podľa § 171 ods. 2 Trestného zákona na tom skutkovom základe, ako je to uvedené vo výrokovej časti uznesenia, s upovedomením o zmene právnej kvalifikácie skutku zo dňa 07.12.2011 podľa § 206 ods.  6 Trestného poriadku na prečin podľa § 171 ods. 1 Trestného zákona.

Zo spisového materiálu OR PZ - OKP XXXXX  sp. zn. ORP-2410/1-OVK-KE-2011 vyplýva, že boli splnené podmienky vyžadované ustanovením § 216 ods. 1 písm. a/, c/ Trestného poriadku tým, že obvinený slobodne, vážne a zrozumiteľne vyhlásil, že spáchal skutok, za ktorý je stíhaný a vzhľadom na osobu páchateľa s prihliadnutím na jeho doterajší život, bezúhonnosť a  na okolnosti prípadu možno takého rozhodnutie považovať za dostačujúce.

Obvinený po zákonnom poučení vyslovil súhlas s podmienečným zastavením trestného stíhania.

Vzhľadom na uvedené skutočnosti a osobu páchateľa bola podľa  § 216 ods. 2 Trestného poriadku  určená skúšobná doba v trvaní 12 (dvanásť) mesiacov a podľa § 216 ods. 4 Trestného poriadku bolo uložené aby sa v priebehu skúšobnej doby zdržal činnosti, ktorá viedla k spáchaniu prečinu.

S odkazom na vyššie uvedené skutočnosti a zákonné podmienky považujem vydanie tohto rozhodnutia za odôvodnené a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor